kardosdrur/scandi-wiki huggingface dataset:
Lefka Ori

Lefka Ori (, der betyder 'Hvide Bjerge') eller Madares ( fra den kretensiske græske  betyder 'uden vegetation i høje bjergområder') er en bjergkæde beliggende på det vestlige Kreta, i den regionale enhed Chania. De Hvide Bjerge eller Lefka Ori dækker en stor del af den centrale del af Vestkreta og sætter et markant præg på regionen. De består hovedsageligt af kalksten, fra lysegrå til blålig eller sort farve. De hvide bjerge har navn efter den hvide eller råhvide farve på deres toppe, da den kalkhvide kalksten i løbet af sommeren og efteråret skifter med sneen, der dækker toppene til sent på foråret.

Geografi 
Den højeste top er Pachnes der er 2.453 moh. og der er over 30 toppe, der er over 2.000 meter høje. Pachnes (fra græsk  hvilket betyder 'morgendug', men også på kretensisk kan det betyde 'tåge') er den næsthøjeste top på Kreta, efter bjerget Psiloritis (også kendt som Idabjerget), og det tiendehøjeste i Grækenland. Lefka Ori har også omkring 50 kløfter, den mest berømte er Samaria-kløften. Et andet kendetegn ved bjergkæden er, at der findes en række plateauer, Askifou, Impros, Kallikratis, Anopolis og Omalos, i højder på mellem 500-1.100 moh. som alle er omgivet af bjerge.

Der er kun få hovedveje, der fører ind til de hvide bjerge. Fra nord er vejene til Omalos og indgangen til Samaria Gorge og vejen til Chora Sfakion gennem plateauet Askifou længere mod øst. Der er andre tilgange fra vest fra Sougia og Paleochora, der fører til Omalos samt tilgange fra nordøst fra Argyroupoli-Asi Ghonia og fra Plakias-Frangokastello langs den sydlige kyst i øst. Der er også et par andre mindre veje, der fører op i bjergene.

De centrale og sydlige dele af Lefka Ori ligger i omkring 1.800 meters højde og derover ligner et månelandskab. Det kaldes teknisk set en høj ørken, og er unikt på den nordlige halvkugle. Lefka Ori-områdets fremtrædende område kan ses i luftfotoet af Hania-provinsen fra rummet.

Lefka Ori har gennem historien fungeret som skjulested for oprørere under kretensiske oprør mod de venetianske og osmanniske herskere samt under tysk besættelse (1941–1945).

Lefka Ori er hjemsted for begge Grækenlands huler med større dybder end en kilometer, Gourgouthakas og Løvehulen.

Kilder og henvisninger 

Kreta
Bjerge i Grækenland
Chania
Viktar Babaryka

Viktor Babariko ( ;  ) (født 9. november 1963 i Minsk) er en hviderussisk bankmand, filantrop og oppositionspolitiker, der havde til hensigt at blive kandidat ved præsidentvalget i Hviderusland 2020. Han blev nægtet tilladelse at stille op og efterfølgende arresteret af de hviderussiske myndigheder anklaget for ulovlige økonomiske aktiviteter. Anklagerne anses for at være politisk motiverede, og Babariko betragtes af Amnesty International og lokale menneskerettighedsgrupper som politisk fange.

Babariko blev 6. juli 2021 ved Hvideruslands højesteret i Minsk idømt 14 års fængsel for hvidvask, bestikkelse og skatteunddragelse. Selv nægter han sig skyldig. Dommen er internationalt kritiseret og anses for at være politisk motiveret. Mange af Babarikos støtter er også fængslet, blandt andre hans søn Eduard Babariko og hans valgkampsleder Maria Kolesnikova.

Før sin anholdelse havde Babariko nået at indsamle omkring 425.000 vælgerundskrifter til støtte for opstillingen hvor kravet er mindst 100.000 støtter at kunne stille op, og han blev anset som den udfordrer der havde de bedste chancer mod den siddende præsident Lukasjenko ved valget.

Referencer 

Politikere fra Hviderusland
Bjarne Ness

Bjarne Ness (født 17. marts 1902 i Lademoen-bydelen i Trondheim, død 13. december 1927 i Paris) var en norsk tegner og maler.  

Ness døde som 25-årig; han var meget produktiv i sine sidste år, og både  Nasjonalgalleriet i Oslo og Trøndelag Kunstgalleri har arbejder af ham.

Efter endt skolegang fik han 1919 ansættelse ved jernbanen, 1923 i Kristiania og 1925 blev han dér optaget som elev på Kunstakademiet under Axel Revold, som 1927 skaffede Ness et rejsestipendium til Paris. Opholdet blev dog kort, idet han døde af tuberkulose efter blot en måned.

Det var også Revold der skaffede Ness en større udsmykningsopgave til gymnastiksalen på Østensjø skole i Oslo.
Januar 1927 var Seierherren vender hjem færdig; Ness døde december samme år. 

"Bjarne Ness' veg" er en vej i Trondheim opkaldt efter ham.

Referencer

Eksterne henvisninger
  Wikimedia Commons har flere filer relaterede til Bjarne Ness 
 Bjarne Ness i Norsk biografisk leksikon af Kathrine Lund 
 Bjarne Ness i Norsk kunstnerleksikon af Karin Hellandsjø 
 Bjarne Ness i Store norske leksikon 
 Bjarne Ness hos Nasjonalmuseet.no med tegninger og malerier (34 stk. sep. 2021)
 Søgning



Malere fra Norge
Tegnere fra Norge
Personer fra Trondheim
Nordmænd i 1900-tallet
Stig Helveg

Stig Helveg (født ca. 1974 Hørsholm) er en dansk fysiker og professor i fysik på Danmarks Tekniske Universitet. Han har haft en lang karriere hos Haldor Topsøe, og har særligt forsket i heterogen katalyse og han har udviklet højopløselig elektronmikroskopi så man kan se katalytiske reaktioner ned i atomstørrelse.

Han læste fysik på Aarhus universitet, hvor han blev færdig i 1998, og han skrev efterfølgende ph.d. samme sted som blev forsvaret i 2000. Herefter blev han ansat som postdoc på Haldor Topsøe, der blev delvist finansieret af Statens Teknisk-Videnskabelige Forskningsråd. I 2003 blev han ansat som forsker på på Topsøe, og blev i 2012 forfremmet til seniorforsker. I 2017 blev han udnævnt som Fellow, der er firmaets fornemmeste forskerstilling.

I 2017 blev han adjungeret professor på Niels Bohr Institutet på Københavns Universitet.
I 2020 blev han ansat som professor på DTU Fysik, og leder af det nye VISION – Center for Visualizing Catalytic Processes, som blev oprettet med en bevilling på 85,8 mio. kr. fra Danmarks Grundforskningsfond.

Han har udgivet over 100 videnskabelige artikler, heriblandt flere i de meget anerkendte videnskabelige tidsskrifter Science, Nature, JACS og Angewandte Chemie. Han er desuden reviewer i disse tidsskrifter.

Hæder 
 2012: Berzelius Prize uddelt af Swedish Catalysis Society
 2018: EliteForsk-prisen uddelt af Undervisningsministeriet
 2019: Innovation in Materials Characterization Award uddelt af Materials Research Society

Referencer 

Alumni fra Aarhus Universitet
Fysikere fra Danmark
Modtagere af EliteForsk-prisen
Professorer fra Danmarks Tekniske Universitet
Haldor Topsøe A/S
Mr. Meeseeks

Mr. Meeseeks er karakter, der optræder i den amerikansk tegnefilmserie Rick and Morty på Adult Swim. Figuren er skab af Justin Roiland og Dan Harmon, og er baseret på titelkarakteren i Scud: The Disposable Assassin af Rob Schrab. Meeseeks er en blå art af af humanoider (der alle hedder "Mr. Meeseeks") som bliver skabt for at opnå et enkelt mål i deres liv, som de vil gøre alt for at opnå. De bliver skab af en "Meeseeks Box", og lever typisk ikke længere end nogle få timer, der foregår i konstant smerte, og de forsvinder når deres opgave er løst, så de kan blive befriet for deres pinsler. Jo længere tid de er i live jo mere sindssyg og forvirret bliver de. De skal derfor altid have et klart mål, der kan opnås inden for kort tid. Karakteren bliver introduceret i afsnittet "Meeseeks and Destroy" i første sæson.

En variant kaldet Mr. Youseeks kan tilkaldes for at hjælpe i virtual reality -spillet Rick and Morty: Virtual Rick-ality, mens en rødhudet Kirkland Mr. Meeseeks bliver introduceret i fjerde sæson i episode "Edge of Tomorty: Rick Die Rickpeat". I juni 2019 blev der udgivet et spin-off Rick and Morty tegneseriehæfte kaldet Rick and Morty Presents: Mr. Meeseeks via Oni Press, der fulgte en Mr. Meeseeks der efter at være blevet hidkaldt af Summer Smith for at hjælpe me en chiliopskrift]] ved en fejl får givet en anden Meeseeks en opgave med at finde meningen med livet trods deres begrænsede levetid. En narkosmugler-Meeseeks kendt som Mr. Sick optræder også som håndlanger i tegneserien.

Referencer 

Karakterer i Rick and Morty
John Maxwell

John Maxwell kan henvise til

 John Maxwell (general) (1859–1929) - en britisk officer og koloniguvernør
 John Maxwell (golfspiller) (1871-1906) - en amerikansk golfspiller
 John Maxwell Coetzee (født 1940), kendt som J.M. Coetzee - en sydafrikansk forfatter og nobelprismodtager
GeoDanmark

Er et samarbejde mellem Styrelsen for Dataforsyning og Infrastruktur (SDFI) og de 98 kommuner der vedligeholder en digitalkortlægning af Danmark

GeoDanmarks data er en del af de fællesoffentlige grunddata .

Dét betyder, at de udstillede data om blandt andet bygninger, veje, vandløb og søer er frit tilgængelige og kan bruges af alle til forskning, forretning og udvikling.

Kortværket vedligeholdes dels årligt via den en årlig luftfotografering af hele Danmark og dels løbende via ændringer registreret i kommunernes sagsbehandling af forhold vedrørende veje og bygninger mv.

Links:

GeoDanmark

SDFI

Dataforsyningen

Datafordeleren
Siobhan Haughey

Siobhán Bernadette Haughey ( (født 31. oktober 1997) er en svømmer fra Hongkong.

Hun repræsentererede Hongkong under Sommer-OL 2016 i Rio de Janeiro, hvor hun blev elimineret i semifinalen på 200 meter fri.

Referencer

Eksterne henvisninger 
 

Svømmere fra Hongkong
Svømmere ved sommer-OL 2016
Svømmere ved sommer-OL 2020
Medaljevindere ved sommer-OL 2020
Olympiske sølvmedaljevindere fra Hongkong
Teenage Fanclub

Teenage Fanclub er et skotsk alternativt rockband, der blev dannet i Bellshill nær Glasgow i 1989. Gruppen blev rundlagt af Norman Blake (vokal, guitar), Raymond McGinley (vokal, leadguitar) og Gerard Love (vokal, bas), der delte rollen som forsangere og sangskrivere indtil Love forlod gruppen i 2018. I 2019 bestod bandet af Blake, McGinley, Francis Macdonald (trommer, vokal), Dave McGowan (bas, vokal) og Euros Childs (keyboard, vokal).

Under koncerter sørger de normalt for at blande sangene så alle sangskrivere får lige meget spilletid. Selvom de ofte bliver betegnet som et alternativt rockband, så inkorporerer gruppen ofte elementer fra andre musikgenrer i deres sange.

Teenage Fanclub har haft en tre forskellige trommeslagere; Francis Macdonald, Brendan O'Hare og Paul Quinn. Keyboardspilleren Finlay Macdonald har også været medlem. I aprils 2021 har gruppen udgivet 11 studiealbummer og 2 opsamlingsalbums.

Medlemmer

Nuværende medlemmer 
 Norman Blake – vokal, guitar (1989–nu)
 Raymond McGinley – vokal, guitar (1989–nu)
 Francis Macdonald – trommer, vokal(1989, 2000–nu)
 Dave McGowan – keyboard, guitar (2004–2018); bas, vokal(2019–nu)
 Euros Childs – keyboard, vokal(2019–present)

Tidligere medlemmer 
 Gerard Love – vokal, bas (1989–2018)
 Brendan O'Hare – trommer, vokal(1989–1994, 2018 live shows)
 Paul Quinn – trommer(1994–2000, 2018 live shows)
 Finlay Macdonald – keyboard, guitar, vokal, bas, trommeprogrammering (1997–2001)

Tidslinje

Diskografi

Studiealbums 
 A Catholic Education (1990)
 The King (1991) No. 53 UK
 Bandwagonesque (1991) No. 22 UK, No. 137 US
 Thirteen (1993) No. 14 UK
 Grand Prix (1995) No. 7 UK, No. 68 Japan, No. 57 Australia
 Songs from Northern Britain (1997) No. 3 UK, No. 70 Australia
 Howdy! (2000) No. 33 UK
 Words of Wisdom and Hope (2002) [with Jad Fair] No. 159 UK
 Man-Made (2005) No. 34 UK
 Shadows (2010) No. 30 UK
 Here (2016) No. 10 UK
 Endless Arcade (2021) No. 11 UK

Opsamlingslabums 
 Deep Fried Fanclub (1995) (B-Sides compilation)
 Four Thousand Seven Hundred and Sixty-Six Seconds – A Short Cut to Teenage Fanclub (2003) [Compilation] No. 47 UK

Gæsteoptræden 
 Ruby Trax – The NME's Roaring Forty (1992)
 DGC Rarities Vol. 1 (1994)

Singler og EP'er

Referencer

Eksterne henvisninger 
 
 

Musikgrupper fra Skotland
Musikgrupper fra 1989
Pagten (film fra 2021)

Pagten er en dansk film fra 2021 og den blev instrueret af Bille August.

Medvirkende 
 Birthe Neumann som Karen Blixen
 Simon Bennebjerg som Thorkild Bjørnvig
 Nanna Skaarup Voss som Grete Bjørnvig
 Asta Kamma August som Benedicte Jensen
 Anders Heinrichsen som Knud W. Jensen

Eksterne henvisninger 
 

Danske film fra 2021
Film instrueret af Bille August
Dansksprogede film
Dramafilm fra Danmark
Biografiske film fra Danmark
Ørby (Samsø)

Ørby er en landsby på det sydlige Samsø.
Før 1870 var der  22 gårde i  Ørby, men ved to  store brande i Ørby 1871 og 1873 brændte 10 gårde og 40 huse.

Kilder og henvisninger

Lokaliteter på Samsø
Lego Monkie Kid

Lego Monkey Kid er en produktlinje produceret af den danske legetøjskoncern LEGO, der blev introduceret i 2020. Temaet er inspireret af Sun Wukong og Rejsen mod Vest.

De første Lego-sæt blev lanceret i maj 2020. og der er siden lanceret flere serier. Derudover er Monkey King også blev fremstillet til BrickHeadz.

Udover dette er der også blevet produceret en animationsserie med to sæsoner.

Se også 
 Lego Ninjago
 Lego Legends of Chima
 Lego Ninja
 Nexo Knights

Referencer

Eksterne henvisninger 
 The Lego Group Homepage

Monkie Kid
Lego Minions: The Rise of Gru

Lego Minions: The Rise of Gru er en produktlinje produceret af den danske legetøjskoncern LEGO, der blev introduceret i 2020. Temaet er inspireret af filmen af samme navn, som skulle have været udkommet i juli 2020, men som blev udskudt som følge af den coronaviruspandemien; først til juli 2021 og herefter til juli 2022.

De første sæt blev udgivet i marts 2020.
Der er også udgivet to sæt med Minions-tema i BrickHeadz-serien.

Sæt 
 30387 - Bob Minion with Robot Arms polybag
 40511 - Minions Kung Fu Training blister pack
 75546 - Minions in Gru's Lab
 75547 - Minion Pilot in Training
 75549 - Unstoppable Bike Chase
 75550 - Minions Kung Fu Battle
 75551 - Brick-Built Minions and Their Lair

BrickHeadz
 40420 - Gru, Stuart and Otto
 40421 - Belle Bottom, Bob and Kevin

Referencer

Eksterne henvisninger 
 The Lego Group Homepage

Minions: The Rise of Gru
The Lego Ninjago Movie (Lego tema)

The Lego Ninjago Movie er en produktlinje produceret af den danske legetøjskoncern LEGO, der blev introduceret i 2017. Den var baseret på The Lego Ninjago Movie, der er den tredje film i The Lego Movie-serien. Serien blev solgt med licens fra Lego og Warner Bros. Animation.

Udover legosættene, der også inkluderede sæt i temaerne Lego Juniors, Lego BrickHeadz og en serie af Lego Minifigures. blev der også produceret en række kortfilm og computerspillet The Lego Ninjago Movie Video Game. Temaet blev udfaset i 2019.

Kortfilm 
 Enter the Ninjago (2014)
 The Master (2016)
 Shark E. Shark in "Which Way To The Ocean?" (2017)
 Zane's Stand Up Promo (2017)

Se også 
 The Lego Movie
 The Lego Movie (Lego theme)
 The Lego Batman Movie
 The Lego Batman Movie (Lego theme)
 The Lego Movie 2: The Second Part
 Lego Unikitty!
 Lego Ninjago
 Ninjago (tv-serie)
 Lego Battles: Ninjago
 Lego Ninjago: Nindroids
 Lego Ninjago: Shadow of Ronin
 Lego Ninjago: Master of the 4th Dimension
 Lego Brawls
 Lego Dimensions
 Nexo Knights
 Lego Legends of Chima

Referencer

Eksterne henvisninger 
 The Lego Group Homepage

Ninjago Movie
Helligåndshuset i Randers

Helligåndshuset eller Det gamle stenhus er en middelalderbygning, der står på Erik Menveds Plads i Skolestræde i Randers. Det er formentlig opført i 1470'erne, hvor det blev brugt til at huse gamle, syge og fattige.

I 1489 blev Helligåndshuset lagt under Helligsåndsorden. Den nuværende bygning er fra Helligåndsklosteret i byen.
I 1782 købte kommunen bygningen af enken til den tidligere borgmester Nicolai Krag Bredahl for at bruge den til Latinskole. I perioden 1796-1799 var Steen Steensen Blicher discipel (elev) på skolen, og han kom tilbage for at undervise i 1810-1811. Omkring 1850 var Henrik Pontoppidan elev her. Skolen flyttede i 1857 til nogle større lokaler. Byens tekniske skole flyttede ind på loftetagen i 1859, og i 1861 fik Håndværkerforeningen lokaler her.

Man begyndte at tale om nedrivning i sidste halvdel af 1800-tallet, og selvom kulturministeren bevilligede 46.258 kr fra Rigsdagen til restaurering af huset, blev det afslået af byrådet i 1893. Der blev startet en privat indsamling, der endte med at indsamle 26.712 kr, og i 1894 tog byrådet imod Rigsdagens tilbud, så huset kunne blive reddet. Det blev restaureret af arkitekten Hack Kampmann, og stod færdig i 1897. Der blev indrettet i bibliotek i underetagen frem til 1927. Bygningen har været fredet siden 1918. Herefter blev den brugt til bl.a. foredrag og teater frem til 1947, hvorefter Randers Turistbureau flyttede ind. Siden 1993 har bygningen atter været brugt til udstillinger, møder og lign.

Bygningen blev restaureret igen i 2007-2008.

I flere år har en stork haft rede på toppen af bygningen.

Referencer

Se også 
 Fredede bygninger i Randers Kommune

Eksterne henvisninger 

Bygninger, konstruktioner og anlæg fra middelalderen i Danmark
Fredede bygninger, konstruktioner og anlæg i Randers Kommune
Gotisk arkitektur i Danmark
Bygninger, konstruktioner og anlæg i Randers
Christina Thorholm

Christina Thorholm (født 11. august 1964) er en dansk politiker, som er medlem af Folketinget for Radikale Venstre. Hun indtrådte i Folketinget den 31. august 2021 som afløser for Kristian Hegaard efter at han nedlagde sit mandat. I 2022 stillede hun op som folketingskandidat for Radikale Venstre i Hillerød og Gribskov valgkreds 

Hun er uddannet socialpædagog ved Hillerød Seminarium, hun har en HD i Udenrigshandel samt en HD i organisation og ledelse fra CBS.

Politisk karriere 

Thorholm har siden 2009 været medlem af kommunalbestyrelsen i Hillerød Kommune. Samme år blev hun valgt som formand for sundhedsudvalget. I 2013 blev Thorholm valgt som formand for social- og sundhedsudvalget. Senere i 2017 blev Thorholm valgt som formand for social-, sundhed- og ældreudvalget. 

Hun stillede op ved Folketingsvalget i 2019, hvor hun fik 1.524 stemmer. Dette var ikke nok til at blive valgt, men hun blev Radikale Venstres første stedfortræder i Nordsjællands Storkreds. Kristian Hegaard udtrådte pr. 30. august 2021 efter grænseoverskridende adfærd, hvorefter Thorholm overtog hans mandat i Folketinget pr. 31. august 2021. Siden da har Thorholm som MF. for Radikale Venstre besiddet social-, ældre-, familie-, kommunal- og indenrigsordførerskaberne. Fra 1. december 2021 til 1. februar 2022, besad Thorholm sundhedsordførerskabet og var med til at forhandle om coronarestriktionerne i epidemiudvalget.

Referencer 

Tidligere folketingsmedlemmer fra Det Radikale Venstre
Folketingsmedlemmer i 2020'erne
Kommunalbestyrelsesmedlemmer fra Det Radikale Venstre
Medlemmer af Hillerød Byråd
Anne Rasmussen

Anne Rasmussen (født 14. april 1971) er en dansk erhvervskvinde og folketingsmedlem for Venstre. Hun trådte ind i Folketinget den 12. august 2021 som afløser for Tommy Ahlers, der nedlagde sit mandat.

Baggrund & uddannelse 
Anne Rasmussen er født den 14. april i 1971 i Aalborg og er opvokset i Frederikshavn. 

I 1944 blev hun uddannet som boligdekoratør ved Tapetsersalen, Det Kgl. Teater. Efterfølgende har hun været selvstændig og drevet boligindretningsfirmaet Inside Homes. 

I 2010 færdiggjorde hun forsikringsuddannelsen ved Forsikringsakademiet. Efterfølgende har hun arbejdet som specialist i forsikringsbranchen, bl.a. som underwriter i Tryg Forsikring og If Forsikring. 

I 2018 startede hun på jurastudiet på Syddansk Universitet, som hun studerer på deltid.

Politisk karriere 

Anne Rasmussen stillede op ved folketingsvalget i 2019, hvor hun med 545 personlige stemmer blev 3. stedfortræder for Venstre i Københavns Storkreds. Hun indtrådte i Folketinget, da Tommy Ahlers 11. august 2021 nedlagde sit mandat som folketingsmedlem.

Rasmussen har været medlem af Venstre siden 2002 og har bl.a. været bestyrelsesmedlem i Venstre i København, formand for kredsbestyrelsen i Venstre på Nørrebro, forretningsudvalgsmedlem for Venstre i København og formand for Venstres vælgerforening på Amager.

Den 5. oktober 2021 ved Folketingets åbning 2021 blev Rasmussen valgt som hovedstadsordører for Venstre. Hun er også næstformand for Folketingets indfødsretsudvalg. Derudover sidder hun i Folketingets Beskæftigelsesudvalg, Indenrigs- og Boligudvalget, Retsudvalget, Skatteudvalget og Udlændinge- og Integrationsudvalget. 

Rasmussen genopstiller til næste folketingsvalg for Venstre i Sundbyvesterkredsen i Københavns Storkreds, hvor hun selv er bosat.

Referencer 

Folketingsmedlemmer i 2020'erne
Tidligere folketingsmedlemmer fra Venstre
Li Bingjie

Li Bingjie (født 3. marts 2002) er en kinesisk svømmer.

Referencer

Eksterne henvisninger 
 

Svømmere fra Kina
Olympiske medaljevindere i svømning
Olympiske mestre fra Kina
Olympiske bronzemedaljevindere fra Kina
Svømmere ved sommer-OL 2020
Medaljevindere ved sommer-OL 2020
Staatkundig Gereformeerde Partij

Staatkundig Gereformeerde Partij (fortkortes: SGP) (dansk: Reformerede Politiske Parti) er et hollandsk konservativt parti, som bygger på en traditionel opfattelse af calvinisme. SGP er det ældste stadig aktive politiske parti i Holland, og har aldrig været med til at danne regering.

Historie 
SGP blev dannet i april 1918 af flere udbrydere fra Anti-Revolutionaire Partij, som ikke støttede kvinders valgret, som de i Holland fik i 1917. Det lykkedes ikke SGP at blive valgt ind i deres første valg i 1918, men de vandt en enkel plads i parlamentet i 1922. I løbet af 1920'erne og 1930'erne balancerede SGP mellem at have 2 og 3 medlemmer af parlamentet.

Under den tyske besættelse af Holland under anden verdenskrig, var SGP partiformanden Gerrit Hendrik Kersten sympatisk overfor nazisterne, og han fik efter krigen permanent fjernet sin plads i parlamentet for at have være sympatisk overfor tyskerne.

Efter krigen fortsatte SGP, under nyt lederskab, med at ligge omkring 2-3 pladser i parlamentet. SGP har konsekvent, til og med i dag, vundet mellem 2 og 3 pladser ved hvert valg siden 1925.

Ved Europa-Parlamentsvalget 1984 vandt SGP for første gang en plads i Europaparlamentet.

I 2005 kom SGP i problemer, da byretten i Haag dømte, at det var imod FN's kvindekonvention, samt den hollandske grundlov, at partiet ikke tillod kvindelige medlemmer. Statsrådet i Holland valgte dog, at gå imod denne dom. SGP valgte dog selv ved deres årsmøde i 2006, at tillade kvindelige medlemmer i partiet. De tillod dog stadig ikke kvinder at være kandidater. Det blev de imidlertid tvunget til i 2010, da højesteretten dømte, at SGP skulle tillade kvindelige kandidater. I 2014 blev Lilian Janse valgt som den første kvinde i SGPs historie ved lokalvalget i Vlissingen.

Ved seneste parlamentsvalget i 2021 vandt SGP 3 pladser i underhuset.

Valgresultater

Referencer

Eksterne henvisninger 

Etableret i 1918
Politiske partier i Nederlandene
Falkenbergs Motorbana

Falkenbergs motorbana er en 1.843 meter lang racerbane, der ligger cirka otte kilometer øst for Falkenberg, Sverige. Banen blev bygget og indviet i 1967, som erstatning for Skreabanan, og arrangerer hvert år det såkaldte Västkustloppet. Det første løb blev kørt på banen den 5. august 1967, da Reine Wissell vandt Formel 3-løbet.

Banen blev brugt af Swedish Touring Car Championship mellem 1996 og 2011 og af Scandinavian Touring Car Championship fra 2013 .

Eksterne henvisninger

Kilder

Motorsportsanlæg i Sverige
Etableret i 1967
Bygninger, konstruktioner og anlæg i Falkenbergs kommun
Oslo bystyre

Oslo bystyre er en folkevalgt forsamling med 59 medlemmer som er Oslo kommunes øverste politiske myndighed. Bystyret vælges for 4 års-perioder og modsvarer andre norske kommuners kommunestyre. Bystyrets hovedopgaver er at lægge hovedlinjerne for udviklingen af Oslo og byens kommunale tjenester, herunder fordelingen af de penge som kommunen har til rådighed. Lederen af bystyret kaldes "ordfører" på norsk og normalt "borgmester" på dansk.

Oslo har både status som kommune og fylke, og har dermed ikke et separat fylkesting; i stedet har Oslo bystyre den myndighed som både et bystyre og et fylkesting har i andre fylker. Oslo har siden 1. januar 2004 været inddelt i 15 bydele som hver har sit folkevalgte bydelsudvalg. Bystyret er overordnet bydelsudvalgene og kan omgøre deres vedtagelser.

Oslo byråd har den udøvende magt i byen og leder kommunens administration og gennemfører bystyrets beslutninger.

Referencer

Eksterne henvisninger 

 Oslo bystyre

Bystyre
Norges politik
Forvaltning i Norge